ddrg/super_eurlex huggingface dataset:
117B

Arvestusmeetodit käsitlev teave on eeldatavasti oluline, kui üksuse finantsaruannete kasutajatel oleks seda vaja, et mõista finantsaruannete muud olulist teavet. Näiteks peab üksus arvestusmeetodit käsitlevat teavet tõenäoliselt oluliseks oma finantsaruannete jaoks, kui see teave on seotud oluliste tehingute, muude sündmuste või tingimustega ja: a) üksus muutis aruandeperioodil oma arvestusmeetodit ja selle tulemusena muutus finantsaruannetes esitatud teave oluliselt; b) üksus valis arvestusmeetodi IFRSidega lubatud võimaluste hulgast – selline olukord võiks tekkida, kui üksus otsustab kinnisvarainvesteeringut mõõta pigem soetusmaksumuses, mitte aga õiglases väärtuses; c) arvestusmeetod töötati välja kooskõlas IAS 8-ga, kui puudus spetsiaalselt rakendatav IFRS; d) arvestusmeetod on seotud valdkonnaga, mille puhul üksus peab arvestusmeetodi rakendamisel tegema olulisi otsuseid või eeldusi, ning üksus avalikustab need otsused või eeldused kooskõlas paragrahvidega 122 ja 125, või e) nende puhul nõutav arvestus on keeruline ja üksuse finantsaruannete kasutajad ei saaks muidu nendest olulistest tehingutest, muudest sündmustest või tingimustest aru – selline olukord võib tekkida, kui üksus rakendab mingi oluliste tehingute liigi suhtes rohkem kui üht IFRSi.
„a)

III, IV, V, VI, XII, XIII, XIV või XV lisas nimetatud või artikli 5 lõike 1 punktis b või c, artikli 5 lõike 2 punktis b või c, artikli 5 lõike 3 punktis c või d, artikli 5 lõike 4 punktis b või c, artikli 5a punktis a, b või c või artiklis 5h osutatud juriidiline isik, üksus või asutus;“.
2)

Artiklisse 2e lisatakse järgmised lõiked: „3. Keelatud on Venemaa otseinvesteeringute fondi kaasrahastatavatesse projektidesse investeerida, neis osaleda või neisse muul viisil panustada. 4. Erandina lõikest 3 võivad pädevad asutused tingimustel, mida nad asjakohaseks peavad, lubada investeerimisosalust Venemaa otseinvesteeringute fondi kaasrahastatavates projektides või sellistesse projektidesse panustamist pärast seda, kui nad on kindlaks teinud, et selline investeerimisosalus või panus kuulub tasumisele enne 2. märtsi 2022 sõlmitud lepingute või selliste lepingute täitmiseks vajalike lisalepingute alusel.“
„697.

Leonid Viktorovich KASINSKY (vene keeles: Леонид Викторович КАСИНСКИЙ; Valgevene keeles: Леанiд Вiктаравiч КАСIНСКI)

Sünniaeg: 29.6.1972 Sünnikoht: Grodno, Valgevene NSV, nüüdne Valgevene Amet: kindralmajor, kaitseministri abi, kes vastutab relvajõududes ideoloogiatöö eest ja Valgevene kaitseministeeriumi ideoloogiatöö peadirektoraadi juhataja Kodakondsus: Valgevene Sugu: mees

Leonid Kasinsky on Valgevene kaitseministri abi, kes vastutab relvajõududes ideoloogiatöö eest. Ta on ka Valgevene kaitseministeeriumi ideoloogiatöö peadirektoraadi juhataja. Valgevene osaleb Venemaa sõjalises agressioonis Ukraina vastu, lubades Venemaal tulistada Valgevenest Ukrainasse ballistilisi rakette, võimaldades Venemaa sõjaväelaste ja raskerelvastuse, tankide ja sõjaväeliste transpordivahendite transporti (maantee- ja raudteetransport) Valgevenest Ukrainasse, lubades Venemaa sõjaväelennukitel lennata Valgevene õhuruumi kaudu Ukrainasse, pakkudes Valgevenes tankimisvõimalusi Venemaa sõjaväelennukitele, mis osalevad Ukraina vastu suunatud tegevuses, ning ladustades Valgevenes Venemaa relvi ja sõjaväevarustust. Kuna Leonid Kasinsky on Valgevene relvajõudude kõrgema astme sõjaväelane, osaleb ta Valgevene tegevuses, mis toetab Venemaa Ukraina-vastast agressiooni.
3)

Artikli 2 punkt 1 asendatakse järgmisega. „1) Artikli 1 lõige 2 asendatakse järgmisega: „1)„2. Lõpliku dumpinguvastase tollimaksu määrad, mida kohaldatakse allpool loetletud äriühingute toodetud ja lõikes 1 kirjeldatud toote netohinna suhtes liidu piiril enne tollimaksu tasumist, on järgmised. Äriühing Lõplik dumpinguvastane tollimaks TARICi lisakood FTT grupp: — FiberHome Telecommunication Technologies Co., Ltd. — Nanjing Wasin Fujikura Optical Communication Ltd. — Hubei Fiberhome Boxin Electronic Co., Ltd. 33,7 % C696 ZTT grupp: — Jiangsu Zhongtian Technology Co., Ltd. — Zhongtian Power Optical Cable Co., Ltd. 14,6 % C697 Muud I lisas loetletud äriühingud, kes tegid koostööd nii subsiidiumivastases kui ka dumpinguvastases uurimises 23,4 % Muud II lisas loetletud äriühingud, kes tegid koostööd dumpinguvastases uurimises, kuid mitte subsiidiumivastases uurimises 20,9 % Kõik muud äriühingud 33,7 % C999““
(4)

Seoses uute käibemaksuvabastustega, mis on seotud liidu tasandil COVID-19 pandeemiale reageerimiseks võetud meetmetega, tuleks tõendit muuta, et lisada maksust vabastamise tingimustele vastava asutusena komisjon või liidu õiguse alusel asutatud amet või asutus, kui komisjon või amet või asutus täidab oma ülesandeid COVID-19 pandeemiale reageerimisel. Selleks et vältida tarbetut halduskoormust juhul, kui tarned on käibemaksust vabastatud praegu kehtivas versioonis tõendi alusel, on asjakohane, et käesoleva määrusega tõendit ei kohaldata tagasiulatuvalt.
(4)

Iga tootekategooria puhul, kus Valgevenel ja Venemaal olid riigipõhised tariifikvoodid, jaotas komisjon need kogused proportsionaalselt ümber teistele eksportivatele riikidele, mille suhtes seda kaitsemeedet kohaldatakse, võttes aluseks viimased kättesaadavad andmed, s.o nende osa koguimpordis 2021. aastal. Need andmed on asjakohased, et tagada terasetoodete piisav tarne liidu turule, kuna Valgevene ja Venemaa kasutasid oma riigipõhised tariifikvoodid suures osas ära 2021. aastal. Koguimpordi kindlaksmääramisel ei võtnud komisjon arvesse Valgevenest ja Venemaalt pärit impordi mahtu ega praegu meetme kohaldamisalast välja jäetud riikidest pärit impordi mahtu, (6) kuna nende mahtude lisamine vähendaks kõigi teiste riikide osakaalu ja seega ei annaks korrektset tulemust. Komisjon määras iga mõjutatud tootekategooria puhul kindlaks ka riigipõhise tariifikvoodiga riikidest pärit impordi osakaalu ning jääkkvoodiga riikidest pärit impordi osakaalu (7).
(4)

Seepärast on vaja rakendusmääruse (EL) 2019/947 artiklites 20 ja 22 sätestatud tähtpäevi edasi lükata, et tagada klassidesse C0 kuni C6 kuuluvate mehitamata õhusõidukite süsteemide suhtes kohaldatavaid nõudeid käsitlevate harmoneeritud standardite kättesaadavus mehitamata õhusõidukite süsteemide tootjatele ja käitajatele enne kõnealuste ajavahemike lõppu. Samuti on vaja lükata edasi kõnealuse rakendusmääruse lisa 1. liites esitatud kahe standardstsenaariumi kohaldamise alguskuupäev, tagamaks et kõnealused harmoneeritud standardid on kättesaadavad enne, kui liikmesriigid võivad aktsepteerida teatisi kõnealustele standardstsenaariumidele vastava käitamise kohta. Kuni selle ajani peaks liikmesriikidel olema võimalik aktsepteerida mehitamata õhusõidukite süsteemide käitajate poolt kõnealuse rakendusmääruse artikli 5 lõike 5 kohaselt esitatud teatisi, mis põhinevad riiklikel standardstsenaariumidel või samaväärsetel stsenaariumidel.
5)

Artikkel 3 asendatakse järgmisega: „Artikkel 3 1. Keelatud on müüa, tarnida, üle anda või eksportida II lisas loetletud, liidust või väljastpoolt liitu pärit kaupu või tehnoloogiat otse või kaudselt füüsilistele või juriidilistele isikutele, üksustele või asutustele Venemaal või kasutamiseks Venemaal, sealhulgas Venemaa majandusvööndis ja mandrilaval. 2. Keelatud on: a) anda otse või kaudselt füüsilistele või juriidilistele isikutele, üksustele või asutustele Venemaal või kasutamiseks Venemaal tehnilist abi ning osutada neile vahendus- või muid teenuseid, mis on seotud lõikes 1 osutatud kaupade ja tehnoloogiaga ning nende kaupade ja tehnoloogia tarnimise, valmistamise, hoolduse ja kasutamisega; b) pakkuda otse või kaudselt füüsilistele või juriidilistele isikutele, üksustele või asutustele Venemaal või kasutamiseks Venemaal rahastamist või anda neile rahalist abi seoses lõikes 1 osutatud kaupade ja tehnoloogiaga nende kaupade ja tehnoloogia müügiks, tarnimiseks, üleandmiseks või ekspordiks või seonduva tehnilise abi, vahendus- või muude teenuste osutamiseks. 3. Lõigetes 1 ja 2 sätestatud piiranguid ei kohaldata selliste kaupade ja tehnoloogia müügi, tarnimise, üleandmise ja ekspordi või tehnilise või rahalise abi andmise suhtes, mida on vaja: a) fossiilkütuste, eelkõige kivisöe, nafta ja maagaasi transpordiks Venemaalt või läbi Venemaa liitu või b) sellise sündmuse kiireks ärahoidmiseks või leevendamiseks, millel on tõenäoliselt ränk ja märkimisväärne mõju inimeste tervisele ja ohutusele või keskkonnale. 4. Lõigetes 1 ja 2 sätestatud keelde ei kohaldata enne 16. märtsi 2022 sõlmitud lepingutest ja nende lepingute täitmiseks vajalikest lisalepingutest tulenevate kohustuste täitmise suhtes kuni 17. septembrini 2022, tingimusel et pädevat asutust on teavitatud vähemalt viis tööpäeva ette. 5. Lõikes 2 sätestatud keelde ei kohaldata kindlustuse või edasikindlustuse pakkumise suhtes juriidilistele isikutele, üksustele või asutustele, mis on liikmesriigi õiguse alusel asutatud või moodustatud seoses nende tegevusega väljaspool Venemaa energiasektorit. 6. Erandina lõigetest 1 ja 2 võib pädev asutus tingimustel, mida ta peab asjakohaseks, anda loa müügiks, tarnimiseks, üleandmiseks või ekspordiks ning tehnilise või rahalise abi andmiseks, kui ta on teinud kindlaks, et a) see on vajalik liidus elutähtsa energiavarustuse tagamiseks või b) see on mõeldud kasutamiseks eranditult üksustele, mis on liikmesriigi õiguse alusel asutatud või moodustatud juriidilise isiku, üksuse või asutuse omandis või ainu- või ühiskontrolli all. 7. Asjaomane liikmesriik või asjaomased liikmesriigid teavitavad teisi liikmesriike ja komisjoni kõikidest lõike 6 alusel antud lubadest kahe nädala jooksul alates loa andmisest.“
(7)

Rakendusmääruse (EL) 2021/404 XVII lisas on esitatud selliste kolmandate riikide, territooriumide või nende tsoonide loetelu, millest on lubatud liitu tuua piima, ternespiima, ternespiimatooteid, toorpiimast saadud tooteid ja piimatooteid, mis ei pea riskide maandamiseks läbima suu- ja sõrataudivastast eritöötlust. Kõnealuses loetelus tuleks võtta arvesse selliste kolmandate riikide või nende osade loetelu, millest on lubatud Euroopa Liitu tuua toorpiima, piimatoodete, ternespiima ja ternespiimatoodete saadetisi, ning märkida nende kaupade puhul nõutud kuumtöötlemise viis, mis on esitatud komisjoni määruse (EL) nr 605/2010 (5) I lisas, kuna määrus (EL) nr 605/2010 tunnistati kehtetuks ja asendati rakendusmäärusega (EL) 2021/404. Seepärast tuleks rakendusmääruse (EL) 2021/404 XVII lisa parandada, et lisada kanne Mani saare kohta, mis on loetletud määruse (EL) nr 605/2010 I lisas.
(11)

Rakendusmääruse (EL) 2015/1998 rakendamisel saadud kogemused on näidanud, et ELi lennundusjulgestuse valideerijate valdkonnas on vaja muuta teatavate ühiste põhistandardite rakendusviise ja kaotada järk-järgult ühe vaatega läbivalgustusseadmed. Lisas esitatud asjaomaseid sätteid on vaja kohandada, et suurendada õigusselgust, standardida õigusaktide ühtset tõlgendamist ja veelgi kindlamalt tagada lennundusjulgestuse ühiste põhistandardite parim võimalik rakendamine.
Roman Abramovich on Venemaa oligarh, kellel on pikaajalised lähedased sidemed Vladimir Putiniga. Tal on olnud privilegeeritud ligipääs presidendile ja nendevahelised suhted on endiselt väga head. Need sidemed Venemaa juhiga on aidanud tal säilitada oma märkimisväärset jõukust. Ta on suuraktsionär terasekontsernis Evraz, mis on üks suuremaid Venemaa maksumaksjaid.

Seetõttu on ta saanud kasu Venemaa otsustusõiguslikelt isikutelt, kes vastutavad Krimmi annekteerimise ja Ukraina destabiliseerimise eest. Samuti on ta üks juhtivaid Venemaa ettevõtjaid, kes on seotud majandussektoritega, mis on Krimmi annekteerimise ja Ukraina destabiliseerimise eest vastutava Venemaa Föderatsiooni valitsuse jaoks oluliseks tuluallikaks.
(1)

Komisjoni määruse (EL) nr 965/2012 (2) soomekeelses versioonis on I lisa punkti 127 esimeses taandes, III lisa (ORO-osa) AOC-alajao punkti ORO.AOC.110 alapunkti c alapunktis 1, III lisa (ORO-osa) SPO-alajao punkti ORO.SPO.100 alapunkti c alapunkti 1 alapunktis ii ja III lisa (ORO-osa) FTL-alajao 1. jao punktis ORO.FTL.100 vigu, mis muudavad sätete tähendust.
2)

Pealkirja alla „Artiklites 1a ja 2 osutatud isikute, üksuste ja asutuste loetelu“ lisatakse järgmine alapealkiri ja üksus. „B. ÜKSUSED 1. THE HOUTHIS ( *1 ) (teise nimega: a) ANSARALLAH; b) ANSAR ALLAH; c) PARTISANS OF GOD; d) SUPPORTERS OF GOD). Teave: The Houthis on osalenud tegevuses, mis ohustab rahu, julgeolekut ja stabiilsust Jeemenis. ÜRO poolt loetellu kandmise kuupäev:24.2.2022. Sanktsioonide komitee poolt loetellu kandmise põhjuste kirjeldavast kokkuvõttest pärit lisateave The Houthis on osalenud rünnakutes tsiviilelanike ja tsiviiltaristu vastu Jeemenis, rakendanud seksuaalvägivalla poliitikat ja repressioone poliitiliselt aktiivsete ja töötavate naiste vastu, osalenud laste värbamises ja ärakasutamises, õhutanud vägivalda inimrühmade vastu, sealhulgas usu ja rahvuse alusel, ning kasutanud valimatult maamiine ja isetehtud lõhkeseadeldisi Jeemeni läänerannikul. Samuti on The Houthis takistanud Jeemenisse humanitaarabi toimetamist või Jeemenis humanitaarabile juurdepääsu või humanitaarabi jagamist. The Houthis on toime pannud rünnakuid kaubalaevade vastu Punasel merel, kasutades veepealseid isetehtud lõhkeseadeldisi ja meremiine. Samuti on The Houthis toime pannud korduvaid piiriüleseid terrorirünnakuid tsiviilelanike ja tsiviiltaristu vastu Saudi Araabia Kuningriigis ja Araabia Ühendemiraatides ning ähvardanud tahtlikult rünnata tsiviilobjekte. (*1) Selle üksuse suhtes ei kohaldata artiklit 2.“"
LISA

Määruse (EÜ) nr 881/2002 I lisas lisatakse pealkirja „Juriidilised isikud, rühmitused ja üksused“ alla järgmine kanne:

„Khatiba al-Tawhid wal-Jihad (KTJ) (algupärane kirjaviis: Катиба ат-Таухид валь-Джихад), Teised nimed: a) Jannat Oshiklari, b) Jama`at al-Tawhid wal-Jihad; varasem nimi: Jannat Oshiklari. Aadress: –. Muu teave: Khatiba al-Tawhid wal-Jihad (endise nimega Jannat Oshiklari) on terroriorganisatsioon, mille katusorganisatsioon on rahvusvaheline terroriorganisatsioon Al-Nusrah Front for the People of the Levant. Rühmitus tegutseb peamiselt Süüria Araabia Vabariigis Hama, Idlibi ja Ladhiqiyah’ provintsis, kuid teostab operatsioone ka Türgis, Kõrgõzstanis, Usbekistanis, Venemaa Föderatsioonis, Tadžikistanis, Kasahstanis, Egiptuses, Afganistanis ja Ukrainas. KTJ-l on ligikaudu 500 võitlejat. KTJ teeb koostööd ka selliste terroriorganisatsioonidega nagu Khatiba Imam al-Bukhari ja Islamic Jihad Group. Artikli 7d lõike 2 punktis i osutatud kuupäev: 7.3.2022.“
(3)

Samuti on vaja kajastada seda, et ÜRO loetelu on tehniliselt täpsustatud, kuna ÜRO sanktsioonide komitee on ühtlustanud ühe loetellu kantud isiku varjunimesid.
(1)

Solidaarsuse vaimus tehtav piirkondlik koostöö on keskne põhimõte, millel põhineb määrusega (EL) 2017/1938 kehtestatud gaasivarustuskindluse mehhanism. Selleks et piirkondlik koostöö praktikas toimiks, on kõnealuse määruse I lisas kindlaks määratud kolmteist riskirühma, mis vastavad neljale peamisele hädaolukorra gaasitarnekoridorile. I lisas on iga riskirühma puhul loetletud liikmesriigid, keda tarnehäire koridoris võib mõjutada või kes mängivad selle puhul rolli või mõlemat. Määruse (EL) 2017/1938 artikli 3 lõike 8 kohaselt on komisjonil õigus võtta vastu delegeeritud õigusakte, et ajakohastada kõnealuste riskirühmade koosseisu.
(11)

Määruses (EL) 2022/109 on sätestatud, et ICESi 2.a ja 3.a rajoonis ning ICESi 4. alapiirkonnas on tobia lubatud kogupüük null, kuni avaldatakse ICESi asjaomane teaduslik nõuanne, mis tehti kättesaadavaks 25. veebruaril 2022. Liit on vastavalt kaubandus- ja koostöölepingus sätestatud menetlusele pidanud Ühendkuningriigiga kahepoolseid konsultatsioone 2022. aasta tobia püügi võimaluste taseme üle ICESi 2.a ja 3.a rajoonis ning ICESi 4. alapiirkonnas. Liit ja Ühendkuningriik on kokku leppinud 167 558 tonni suuruses lubatud kogupüügis, mis jaotatakse kõigi seitsme tobiavarude majandamise piirkonna vahel. Liit ja Ühendkuningriik on samuti nõustunud jälgima lubatud kogupüüki 1.r ja 4. majandamise piirkonnas ning jätkama joonealuste märkuste kohaldamist koos merlangi ja makrelli kaaspüügi protsendimääradega. Lisaks on liit ja Ühendkuningriik kokku leppinud, et kasutamata kvootide ülekandmist aastate vahel tuleks kohaldada majandamispiirkonna tasandil. Lisaks leppisid liit ja Ühendkuningriik majandamispiirkonnas 4 (SAN/234_4) tobia puhul kokku, et 2022. aastal ei tohi püüda rohkem kui 800 tonni 2021. aastaks eraldatud kasutamata kvoodist.
(4)

Kreeka taotles liigi suur pagrus (Pagrus major) lisamist määruse (EÜ) nr 708/2007 IV lisasse vastavalt määruse (EÜ) nr 535/2008 üksikasjalikele eeskirjadele, eelkõige selle artiklile 3. Koos taotlusega esitatud uuringus jõuti järeldusele, et kõnealust liiki on Kreeka vesiviljeluses kasutatud pikka aega ja sellel ei ole kahjulikku mõju. Pärast taotluse hindamist jõudis komisjon järeldusele, et taotlus on põhjendatud ja seda on selgitatud kogu nõutava teabega.
(6)

Hiina Taipei ja Libeeria tabelites on kirjavahemärke kasutatud ebajärjekindlalt. Hiina Taipei tabeli veerus b tuleks asendada koodid „B1030 – B1031“ koodidega „B1030; B1031“, nagu on ette nähtud lisa suhtes kehtivate reeglitega. Libeeria tabeli veerg a „– B1010 – B1250“ tuleks asendada järgmisega: „B1010 – B1250“, et see oleks kooskõlas veergu b käsitlevate reeglitega.
(6)

Kooskõlas määruse (EÜ) nr 297/95 artikliga 12 peab ajakohastus jõustuma 1. aprillist 2022. Seepärast on asjakohane, et käesolev määrus jõustuks võimalikult kiiresti ning et seda kohaldataks alates eespool nimetatud kuupäevast,
(6)

Haiguste Ennetamise ja Tõrje Euroopa Keskus jõudis oma 8. veebruari 2022. aasta tehnilises aruandes „COVID-19 vaccine effectiveness in adolescents aged 12–17 years and interim public health considerations for administration of a booster dose“ (5) järeldusele, et kättesaadavad uuringud, milles vaadeldi COVID-19 vaktsiini esmavaktsineerimise tõhusust murettekitavast Delta variandist tuleneva nakatumise, sümptomaatilise haigestumise ja raske haigestumise vastu, näitasid, et noorukitel on väga kõrge kaitsetase. Haiguste Ennetamise ja Tõrje Euroopa Keskuse andmetel oli vähe tõendeid noorukite immuunsuse nõrgenemise kohta pärast vaktsineerimist. Kättesaadavate andmete kohaselt vähenes vaktsiini tõhusus sümptomaatilise nakatumise vastu viie kuni kuue kuu möödudes esmase vaktsineerimiskuuri lõpetamisest, kuid tol hetkel puudusid tõendid selle kohta, et nõrgeneb raske haiguse vastane immuunsus. Haiguste Ennetamise ja Tõrje Euroopa Keskuse matemaatiline modelleerimine näitas, et tõhustusdooside manustamine noorukitele ei avalda tõenäoliselt märkimisväärset mõju SARS-CoV-2 levikule elanikkonna tasandil.
2)

artikli 9 lõiked 3 kuni 5 asendatakse järgmistega: „3. Määruse (EL) nr 575/2013 artikli 400 lõike 2 punktis c määratletud riskipositsioonide suhtes, mis krediidiasutusel on tekkinud seoses selles punktis osutatud ettevõtjatega, tingimusel et need ettevõtjad on asutatud liidus, ei kohaldata artikli 395 lõiget 1, kui on täidetud selle määruse artikli 400 lõikes 3 sätestatud ning käesoleva määruse I lisas täpsustatud tingimused, tingimusel et need ettevõtjad kuuluvad sama konsolideeritud järelevalve alla vastavalt määrusele (EL) nr 575/2013, Euroopa Parlamendi ja nõukogu direktiivile 2002/87/EÜ (*1) või vastavalt kolmandas riigis kehtivatele samaväärsetele eeskirjadele, nagu on täpsustatud käesoleva määruse I lisas. 4. Määruse (EL) nr 575/2013 artikli 400 lõike 2 punktis d määratletud riskipositsioonide suhtes ei kohaldata artikli 395 lõiget 1, kui on täidetud selle määruse artikli 400 lõikes 3 sätestatud tingimused, mida on täpsustatud käesoleva määruse II lisas. 5. Määruse (EL) nr 575/2013 artikli 400 lõike 2 punktides e kuni l määratletud riskipositsioonid on täielikult vabastatud või artikli 400 lõike 2 punkti i puhul suurimal lubataval määral vabastatud selle määruse artikli 395 lõike 1 kohaldamisest, kui on täidetud selle määruse artikli 400 lõikes 3 sätestatud tingimused. (*1) Euroopa Parlamendi ja nõukogu 16. detsembri 2002. aasta direktiiv 2002/87/EÜ, milles käsitletakse finantskonglomeraati kuuluvate krediidiasutuste, kindlustusseltside ja investeerimisühingute täiendavat järelevalvet ning millega muudetakse nõukogu direktiive 73/239/EMÜ, 79/267/EMÜ, 92/49/EMÜ, 92/96/EMÜ, 93/6/EMÜ ja 93/22/EMÜ ja Euroopa Parlamendi ja nõukogu direktiive 98/78/EÜ ja 2000/12/EÜ (ELT L 35, 11.2.2003, lk 1).“;"
(4)

Rakendusmäärusega (EL) 2020/2007 ette nähtud kõnealuste toimeainete heakskiidu kehtivusaja pikendamine ei ole enam põhjendatud. Seepärast on asjakohane sätestada, et kõnealuste ainete heakskiit aegub kuupäeval, mil see oleks aegunud ilma pikendamiseta.
1)

Teksti „Jasminum polyanthum Franchet, istutamiseks ettenähtud juurdumata pistikud“ järele lisatakse järgmised kanded: Taimed, taimsed saadused või muud objektid CN-kood Kolmandad päritoluriigid Meetmed „Juglans regia L., kuni kaheaastased istutamiseks ettenähtud paljasjuursed, lehtedeta ja varre alaosas maksimaalselt 2 cm läbimõõduga taimed. ex 0602 20 20 Türgi a) Ametlik kinnitus, et (i) taimed on vabad taimekahjustajatest Euzophera semifuneralis, Garella musculana ja Lasiodiplodia pseudotheobromae; (ii) tootmiskoht on alates kogu tootmistsükli algusest sobival ajal tehtud ametlike kontrollide käigus tunnistatud vabaks taimekahjustajatest Euzophera semifuneralis, Garella musculana ja Lasiodiplodia pseudotheobromae; (iii) on kehtestatud süsteem, millega tagatakse, et pookimis- ja pügamisvahendeid on enne igasse tootmiskohta toomist desinfitseeritud nii, et neil ei esineks taimekahjustajat Lasiodiplodia pseudotheobromae, ning et poogitud või pügatud taimi on asjakohaselt töödeldud, et vältida taimekahjustaja Lasiodiplodia pseudotheobromae sattumist taime selle lõikekohtade kaudu; (iv) taimesaadetisi on vahetult enne eksporti ametlikult kontrollitud, et teha kindlaks taimekahjustajate Euzophera semifuneralis ja Garella musculana esinemine eelkõige taimede vartel ja okstel, kusjuures proovi suurus on selline, et 99 % usaldusväärsusega oleks võimalik avastada vähemalt 1 % saastumist, ning taimi on ametlikult kontrollitud taimekahjustaja Lasiodiplodia pseudotheobromae esinemise osas, sealhulgas on taimedelt võetud juhuproove ja neid analüüsitud; b) Nende taimede fütosanitaarsertifikaadid sisaldavad pealkirja „Lisadeklaratsioon“ all järgmist: (i) märkus: „Saadetis vastab rakendusmääruses (EL) 2020/1213 sätestatud nõuetele“; (ii) registreeritud tootmiskohtade kirjeldus.“ „Nerium oleander L., kuni nelja-aastased istutamiseks ettenähtud taimed. ex 0602 90 45 ex 0602 90 46 ex 0602 90 47 ex 0602 90 70 ex 0602 90 91 Türgi (a) Ametlik kinnitus, et (i) taimed on vabad taimekahjustajast Phenacoccus solenopsis; (ii) tootmiskoht on taime tootmistsükli algusest peale ja selleks sobival ajal tehtud ametlike kontrollide käigus tunnistatud vabaks taimekahjustajast Phenacoccus solenopsis; (iii) taimesaadetisi on vahetult enne eksporti ametlikult kontrollitud, et teha kindlaks taimekahjustaja Phenacoccus solenopsis esinemine, ning proovi suurus on selline, et 99 % usaldusväärsusega oleks võimalik avastada vähemalt 1 % saastumist; (b) nende taimede fütosanitaarsertifikaadid sisaldavad pealkirja „Lisadeklaratsioon“ all järgmist: (i) märkus: „Saadetis vastab rakendusmääruses (EL) 2020/1213 sätestatud nõuetele.“; (ii) registreeritud tootmiskohtade kirjeldus.“